আদিপুরুষ
আদিপুরুষ (হিন্দি:आदिपुरुष) একটি ভারতীয় রামায়ণের উপর ভিত্তি করে নির্মিত মহাকাব্যিক পৌরাণিক চলচ্চিত্র। ছবিটি পরিচালনা করেছেন ওম রাউত এবং প্রযোজনা করেছেন টি-সিরিজ ফিল্মস এবং রেট্রোফাইলস। হিন্দি ও তেলেগু ভাষায় নির্মিত এই ছবিতে আদিপুরুষ চরিত্রে প্রভাস, সীতা চরিত্রে কৃতি স্যানন এবং লঙ্কেশ চরিত্রে সইফ আলি খান অভিনয় করেছেন। চলচ্চিত্রের চিত্রনাট্য, সংলাপ এবং ভিজ্যুয়াল এফেক্টের জন্য সমালোচকদের কাছ থেকে নেতিবাচক সমালোচনা পায়। আদিপুরুষের বাজেট ₹৫০০ কোটি ভারতীয় টাকা। পরে যা বাড়িয়ে ৭০০ কোটি করা হয়। যা ভারতীয় সবচেয়ে ব্যায়বহুল চলচ্চিত্রের মধ্যে একটি। ২০২০ সালের আগস্টে একটি অফিসিয়াল মোশন পোস্টারের মাধ্যমে আদিপুরুষ ঘোষণা করা হয়েছিল। প্রধান ফটোগ্রাফি ২০২১ সালের ফেব্রুয়ারিতে শুরু হয়েছিল এবং ২০২১ সালের নভেম্বরে প্রাথমিকভাবে মুম্বাইয়ে শেষ হয়েছিল। সঙ্গীত পরিচালনা করেছেন অজয়-অতুল। এটি ২০২৩ সালের ১৬ জুন প্রেক্ষাগৃহে মুক্তি পায়। পাশাপাশি এটি তামিল, মালায়ালম এবং কন্নড় ভাষায় ডাব করা সংস্করণেও মুক্তি দেওয়া হয়।